dėl Rokiškio rajono savivaldybės aplinkos apsaugos rėmimo specialiosios programos 2019 metų priemonių vykdymo ataskaitos patvirtinimo

2020 m. vasario 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos savivaldybių aplinkos apsaugos rėmimo specialiosios programos įstatymu ir Lietuvos Respublikos aplinkos ministro 2011 m. kovo 4 d. įsakymu Nr.D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, savivaldybių aplinkos apsaugos rėmimo specialiosios programos priemonių vykdymo ataskaitos formos ir savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės aplinkos apsaugos rėmimo specialiosios programos 2019 m. priemonių vykdymo ataskaitą (pridedama).

Sprendimas per vieną mėnesį gali būti skundžiamas Lietuvos administracinių ginčų komisijai, skundą (prašymą) paduodant jos buveinėje Vilniuje (adresas – Žygimantų g. 2, Vilnius), Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

###### Savivaldybės meras Ramūnas Godeliauskas

Darutis Krivas

PATVIRTINTA

Rokiškio rajono savivaldybės tarybos

2020 m. vasario 28 d. sprendimu Nr. TS-

Forma patvirtinta

Lietuvos Respublikos aplinkos ministro

2011 m. kovo 4 d. įsakymu Nr. D1-201

**ROKIŠKIO RAJONO SAVIVALDYBĖS ADMINISTRACIJA**

(savivaldybės pavadinimas)

**SAVIVALDYBIŲ APLINKOS APSAUGOS RĖMIMO SPECIALIOSIOS PROGRAMOS 2019 METŲ PRIEMONIŲ VYKDYMO ATASKAITA**

**1. Informacija apie Savivaldybių aplinkos apsaugos rėmimo specialiosios programos (toliau – Programa) lėšas**

|  |  |  |
| --- | --- | --- |
| **Eil. Nr.** | **(1) Programos finansavimo šaltiniai** | **Surinkta lėšų, Eur** |
| 1.1. | Mokesčiai už teršalų išmetimą į aplinką | 47452 |
| 1.2. | Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius) | 81404 |
| 1.3. | Lėšos, gautos kaip želdinių atkuriamosios vertės kompensacija | 16397 |
| 1.4. | Savanoriškos juridinių ir fizinių asmenų įmokos ir kitos teisėtai gautos lėšos (delspinigiai savivaldybės aplinkos apsaugos fondui) | 218 |
| 1.5. | Iš viso (1.1 + 1.2 + 1.3 + 1.4): | 145471 |
| 1.6. | Mokesčiai, sumokėti už medžiojamųjų gyvūnų išteklių naudojimą | 26641 |
| 1.7. | Ankstesnio ataskaitinio laikotarpio ataskaitos atitinkamų lėšų likutis | 6099 |
| 1.8. | Iš viso (1.6 + 1.7): | 32740 |
| 1.9. | Faktinės ataskaitinio laikotarpio Programos lėšos (1.5 + 1.8) | 178211 |

|  |  |  |
| --- | --- | --- |
| **Eil. Nr.** | **(2) Savivaldybės visuomenės sveikatos rėmimo specialiajai programai skirtinos lėšos** | **Lėšos, Eur** |
| 1.10. | 20 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 29094 |
| 1.11. | Ankstesnio ataskaitinio laikotarpio ataskaitos atitinkamų lėšų likutis | 23 |
| 1.12. | Iš viso (1.10 + 1.11): | 29117 |

|  |  |  |
| --- | --- | --- |
| **Eil. Nr.** | **(3) Kitoms Programos priemonėms skirtinos lėšos** | **Lėšos, Eur** |
| 1.13. | 80 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 116377 |
| 1.14. | Ankstesnio ataskaitinio laikotarpio ataskaitos atitinkamų lėšų likutis | 70413 |
| 1.15. | Iš viso (1.13 + 1.14): | 186790 |

**2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų, Eur** |
| 2.1. | Žemės sklypų, kuriuose medžioklė nėra uždrausta, savininkų, valdytojų ir naudotojų, įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos | | 27599 |
| 2.1.1. | Repelentų įsigijimo, želdinių ir žėlinių apdorojimo repelentais darbų, aptvėrimo tvorų, medelių individualių apsaugos priemonių įsigijimo ir jų įrengimo finansavimas | 1. Vykdytojas VĮ Valstybinių miškų urėdija Rokiškio regioninis padalinys. Priemonės vykdymo pradžia – 2019-04-01, pabaiga –2019-12-17. Prevencijos priemonių, kuriomis siekiama išvengti medžiojamųjų gyvūnų daromos žalos, diegimo darbai atlikti Juodupės, Panemunėlio, Kamajų ir Rokiškio kaimiškojoje seniūnijose. Kompensuota suma – 22746,00 Eur. 2. Vykdytojas *(duomenys neskelbtini)*. Priemonės vykdymo pradžia – 2019-04-01, pabaiga – 2019-12-17. Atlikti Prevencijos priemonių, kuriomis siekiama išvengti medžiojamųjų gyvūnų daromos žalos diegimo darbai (repelentų įsigijimas ir želdinių apdorojimas). Kompensuota suma – 2373,00 Eur. 3. Vykdytojas *(duomenys neskelbtini)*.. Priemonės vykdymo pradžia – 2019-04-01, pabaiga – 2019-12-17. Atlikti Prevencijos priemonių, kuriomis siekiama išvengti medžiojamųjų gyvūnų daromos žalos, diegimo darbai (repelentų įsigijimas ir želdinių apdorojimas). Kompensuota suma – 2480,00 Eur. | 27599 |
| 2.2. | Bebraviečių ardymo darbų finansavimas | | 2500 |
| 2.2.1. | Bebraviečių ardymo darbų finansavimas | 1. Vykdytojas *(duomenys neskelbtini)*. Priemonės vykdymo pradžia – 2019-04-01, pabaiga –2019-12-17. Kompensuota 5 bebraviečių ardymo darbai – 929,00 Eur.  2. Vykdytojas *(duomenys neskelbtini)*. Priemonės vykdymo pradžia – 2019-04-01, pabaiga –2019-12-17. Kompensuota 1 bebravietės ardymo darbai – 96,00 Eur.  3. Vykdytojas *(duomenys neskelbtini)*. Priemonės vykdymo pradžia – 2019-04-01, pabaiga –2019-12-17. Kompensuota 2 bebraviečių ardymo darbai – 310,00 Eur.  4. Vykdytojas *(duomenys neskelbtini)*. Priemonės vykdymo pradžia – 2019-04-01, pabaiga –2019-12-17. Kompensuota 6 bebraviečių ardymo darbai – 1165,00 Eur. | 2500 |
|  | **Iš viso:** | | **30099** |

**3. Programos lėšos, skirtos Savivaldybės visuomenės sveikatos rėmimo specialiajai programai**

|  |  |
| --- | --- |
| **Programos pavadinimas** | **Panaudota lėšų, Eur** |
| **Savivaldybės visuomenės sveikatos rėmimo specialioji programa** | **25715** |

**4. Kitos aplinkosaugos priemonės, kurioms įgyvendinti panaudotos Programos lėšos**

| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų, Eur** |
| --- | --- | --- | --- |
| **4.1.** | **Aplinkos kokybės gerinimo ir apsaugos priemonės** | | **20690** |
| 4.1.1. | Biologinės įvairovės išsaugojimo priemonių, numatytų Biologinės įvairovės išsaugojimo veiksmų plane, saugomų rūšių ir natūralių buveinių apsaugos priemonių įgyvendinimo darbų finansavimas | Parama projektui „Tarptautiniu mastu saugomo jūrinio erelio (*Heliaeetus Albicilla*) monitoringas“ vykdyti.  Vykdytojas – VšĮ „Gamtosaugos projektų vystymo fondas“. 2019-05-14 sutartis Nr. DS-368. Darbų pradžia – 2019-05-14, pabaiga – 2019-12-09. Atlikti darbai:  vykdyta jūrinių erelių natūralių ir dirbtinių lizdų priežiūra;  vykdytas jūrinių erelių monitoringas veisimosi sezono metu (tikrinti erelių lizdai, nustatytas perėjimo sėkmingumas, įvertinti trikdymo faktoriai);  vykdytas jauniklių žiedavimas, siekiant išsiaiškinti lietuviškos populiacijos dinamiką, išplitimą; išaiškintos tinkamiausios jūriniams ereliams vietos (veisimosi, migracijos metu). Sutartinė darbų kaina – 890,00 Eur. | 890 |
| 4.1.2. | Invazinių Lietuvoje rūšių sąraše esančio Sosnovskio barščio kontrolės įgyvendinimo darbų finansavimas | Vykdytojas *(duomenys neskelbtini)*. 2018-06-14 sutartis Nr. DS-407. Darbų pradžia 2018-06-14, darbų pabaiga – 2019-10-02. Sutartinė kaina – 20000 Eur.  Atlikti Sosnovskio barščių naikinimo darbai 8,6 ha plote. 2019 m. atliktų darbų vertė – 12277,18 Eur. | 12277 |
| 4.1.3. | Neigiamą poveikį aplinkai darančių bešeimininkių ir savivaldybei priklausančių statinių, įrenginių, jų liekanų griovimo, ardymo, tamponavimo darbų finansavimas | Urlių k., Kamajų sen. esančių bešeimininkių statinių (griuvėsių) griovimo darbai. Vykdytojas UAB „Astekas“ 2018-08-14 sutartis Nr. DS-544. Darbų pradžia – 2018-08-14. Sutartinė kaina – 21997,80 Eur. 2019 metais atlikta darbų už 7523,12 Eur. | 7523 |
| **4.2.** | **Atliekų tvarkymo infrastruktūros ir plėtros priemonės** | | **0** |
| **4.3.** | **Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės** | | **11147** |
| 4.3.1. | Atliekų surinkimo, transportavimo, perdirbimo, kitokio naudojimo ar šalinimo darbų finansavimas | 1. Tiekėjas UAB „Bikuvos“ prekyba Parduotuvė Nr. 7. 2019-04-15 PVM sąskaita faktūra Nr. BIK 1139604. Nupirkta 511 vnt. 120 l maišų šiukšlėms ir 1802 vnt. porų pirštinių Priemonės vykdymo pradžia – 2019-04-15, pabaiga – 2019-04-23. Prekių kaina – 1572,83 Eur.   2. Vykdytojas AB „Rokiškio komunalininkas“. 2016-09-07 sutartis Nr. DS-526, 2018-09-07 papildomas susitarimas Nr. DS-572. Priemonės vykdymo pradžia – 2019-04-27, pabaiga – 2018-05-10. Per akciją „Darom 2019“ surinktų bešeimininkių atliekų surinkimas, išvežimas ir sutvarkymas. Iš Rokiškio rajono teritorijos surinkta ir perduota atliekų tvarkytojams 18,960 t mišrių komunalinių atliekų, 21,560 t naudotų padangų, 0,500 t statybinių atliekų turinčių asbesto ir 28,840 t didžiųjų atliekų. Darbų kaina – 5742,94 Eur. | 7316 |
| 4.3.2. | Atliekų, kuriomis užteršta teritorija, nustatymo ir atliekomis užterštos teritorijos išvalymo ir sutvarkymo darbų finansavimas | 1. Vykdytojas AB „Rokiškio komunalininkas“. 2016-09-07 sutartis Nr. DS-526, 2018-09-07 papildomas susitarimas Nr. DS-572. Priemonės vykdymo pradžia – 2019-03-27, pabaiga – 2019-04-23. Bešeimininkių atliekų Donelaičio g. 16, Rokiškio m., Rokiškio miesto seniūnijoje surinkimas ir sutvarkymas. Padangų atliekų kiekis – 9,740 t. Darbų kaina – 1105,39 Eur. 2. Vykdytojas AB „Rokiškio komunalininkas“. 2016-09-07 sutartis Nr. DS-526, 2018-09-07 papildomas susitarimas Nr. DS-572. Priemonės vykdymo pradžia – 2019-05-21, pabaiga – 2019-05-30. Bešeimininkių atliekų Miškininkų g. 9, Rokiškio m., Rokiškio miesto seniūnijoje surinkimas ir sutvarkymas. Surinkta ir perduota atliekų tvarkytojams 2,200 t mišrių komunalinių atliekų, 4,500 t naudotų padangų ir 4,300 t didžiųjų atliekų. Darbų kaina – 1198,87 Eur. 3. Vykdytojas AB „Rokiškio komunalininkas“. 2016-09-07 sutartis Nr. DS-526, 2018-09-07 papildomas susitarimas Nr. DS-572. Priemonės vykdymo pradžia – 2019-06-27, pabaiga – 2019-08-01. Bešeimininkių atliekų Panemunėlio seniūnijoje surinkimas ir sutvarkymas. Surinkta ir perduota atliekų tvarkytojams 2,300 t mišrių komunalinių atliekų, 4,260 t naudotų padangų ir 6,180 t didžiųjų atliekų. Darbų kaina 1428,88 Eur. 4. Vykdytojas AB „Rokiškio komunalininkas“. 2019-09-11 sutartis Nr. DS-645. Priemonės vykdymo pradžia – 2019-09-26, pabaiga – 2019-10-03. Bešeimininkių atliekų Miškininkų g. 8, Rokiškio m., Rokiškio miesto seniūnijoje surinkimas ir sutvarkymas. Surinkta ir perduota atliekų tvarkytojams 0,640 t naudotų padangų. Darbų kaina – 97,92 Eur. | 3831 |
| **4.4.** | **Aplinkos monitoringo, prevencinės, aplinkos atkūrimo priemonės** | | **21508** |
| 4.4.1. | Naftos produktų sorbentų, reikalingų avarijų padariniams likviduoti, įsigijimas | Tiekėjas UAB „Aplinkos apsaugos sprendimai“. 2019-10-23 PVM sąskaita – faktūra Nr. AAS19-132. Nupirkta: BL-BRK60 birus hidrofobinis absorbentas – 78 vnt. po 15 kg; Chellenge ALL biologinis naftos produktų skaidytojas – 100 l; kuprinės tipo slėgiminis purkštuvas – 1 vnt.  Prekių vertė – 3599,75 Eur. | 3600 |
| 4.4.2. | Rokiškio rajono savivaldybės aplinkos monitoringo programos 2018-2023 metų įgyvendinimo darbų finansavimas | Rokiškio rajono savivaldybės aplinkos monitoringo programos 2018-2023 metams įgyvendinimas. Vykdytojas Vilniaus Gedimino technikos universitetas. 2018-07-20 sutartis Nr. DS-506/17994. Priemonės vykdymo pradžia – 2018-07-20, pabaiga – 2024-03-31. Sutartinė kaina – 99825,00 Eur. 2019 metais atliktų darbų vertė – 17908,00 Eur. | 17908 |
| **4.5.** | **Visuomenės švietimo ir mokymo aplinkosaugos klausimais priemonės** | | **1252** |
| 4.5.1. | Spaudinių aplinkosaugine tema įsigijimas | 1. Vykdytojas – VšĮ „Ekologinio švietimo centras“. Laikraščio „Žaliasis pasaulis“ prenumerata Rokiškio rajono mokykloms ir bibliotekoms (20 vnt.) 2020 m. Priemonės vykdymo pradžia – 2019-12-04, pabaiga – 2019-12-06. Įsigijimo vertė – 880,00 Eur.  2. Vykdytojas – VšĮ „Baltijos miškai“. Leidinio „Miškai“ prenumerata Rokiškio rajono mokykloms ir Rokiškio rajono savivaldybės administracijai (12 vnt.) 2020 m. PVM sąskaita faktūra Nr. BM 005622. Priemonės vykdymo pradžia – 2019-12-04, pabaiga – 2019-12-06. Įsigijimo vertė – 372,00 Eur. | 1252 |
| **4.6.** | **Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės** | | **46647** |
| 4.6.1. | Medžių ir krūmų genėjimo bei pavojų keliančių medžių šalinimo darbų finansavimas | 1. Vykdytojas SIA „Spero SK“. 2019-04-12 sutartis Nr. DS-302. Priemonės vykdymo pradžia – 2019-04-12, pabaiga – 2019-12-17. Obelių seniūnijos teritorijoje nupjauti pavojų keliantys medžiai. Darbų kaina – 5000,00 Eur. 2. Vykdytojas SIA „Spero SK“. 2019-05-14 sutartis Nr. DS-364. Priemonės vykdymo pradžia – 2019-05-14, pabaiga – 2019-09-04. Kamajų seniūnijoje nupjauti 7 pavojų keliantys medžiai ir nugenėti 29 medžiai. Darbų kaina – 1800,00 Eur. 3. Vykdytojas SIA „Spero SK“. 2019-04-04 sutartis Nr. DS-250. Priemonės vykdymo pradžia – 2019-04-04, pabaiga – 2019-05-29. Rokiškio kaimiškojoje seniūnijoje nupjauta 40 pavojų keliančių medžių, 95 medžiams nugenėtos žemutinio vainiko šakos. Darbų kaina – 4000,00 Eur. 4. Vykdytojas SIA „Spero SK“. 2019-04-29 sutartis Nr. DS-388. Priemonės vykdymo pradžia – 2019-04-29, pabaiga – 2019-07-19. Kriaunų seniūnijoje nupjauta 14 pavojų keliančių medžių. Darbų kaina – 1300,00 Eur. 5. Vykdytojas SIA „Spero SK“. 2019-05-17 sutartis Nr. DS-384. Priemonės vykdymo pradžia – 2019-05-17, pabaiga – 2019-08-07. Kazliškio seniūnijoje nupjauti 14 pavojų keliančių medžių. Darbų kaina – 1300,00 Eur. 6. Vykdytojas SIA „Spero SK“. 2019-04-15 sutartis Nr. DS-364. Priemonės vykdymo pradžia – 2019-04-15, pabaiga – 2019-06-19. Juodupės seniūnijos teritorijoje nupjauti 22 pavojų keliantys medžiai. Darbų kaina – 1500,00 Eur. 7. Vykdytojas MB „Balta laja“. 2019-11-29 sutartis Nr. DS-814. Priemonės vykdymo pradžia – 2019-11-29, pabaiga – 2019-12-09. Jūžintų seniūnijos teritorijoje nupjauti 5 pavojų keliantys medžiai. Darbų kaina – 500,00 Eur. 8. Vykdytojas UAB „Mano aplinka“. 2016-04-06 sutartis Nr. DS-172, 2016-09-226 papildomas susitarimas Nr. DS-548. Priemonės vykdymo pradžia – 2019-03-30, pabaiga – 2019-07-10. Rokiškio miesto seniūnijos teritorijoje nupjauta 63 pavojų keliantys medžiai, 261 medžiui formuoti medžio vainikai, genėti 98 medžiai. Darbų kaina – 6000,00 Eur. 9. Vykdytojas UAB „Pjovėjai“. 2019-09-12 sutartis Nr. DS-646. Priemonės vykdymo pradžia – 2019-09-12 pabaiga – 2019-10-21. Pandėlio seniūnijos teritorijoje nupjauti 47 pavojų keliantys medžiai. Darbų kaina – 3980,90 Eur. 10. Vykdytojas SIA „Spero SK“. 2019-04-16 sutartis Nr. DS-311. Priemonės vykdymo pradžia – 2019-04-16, pabaiga–2019-05-28. Panemunėlio seniūnijos teritorijoje nupjauti 37 vnt. pavojų keliantys medžiai. Darbų kaina – 2995,00 Eur. | 28376 |
| 4.6.2. | Naujų želdynų ir želdinių darbų finansavimas | 1. Tiekėjas *(duomenys neskelbtini)*. 2019-04-23 sąskaita faktūra JAM Nr. 010. Priemonės vykdymo pradžia – 2019-04-23, pabaiga – 2019-04-30. Įsigyti ir pasodinti dekoratyvinių augalų sodinukai Panemunėlio seniūnijoje. Įsigytų prekių kaina – 298,00 Eur. 2. Tiekėjas *(duomenys neskelbtini)*. 2019-10-02 sąskaita faktūra JAM Nr. 017. Priemonės vykdymo pradžia – 2019-10-02, pabaiga – 2019-10-21. Įsigyti ir pasodinti dekoratyvinių augalų sodinukai Pandėlio seniūnijoje. Įsigytų prekių kaina – 114,00 Eur. 3. Tiekėjas *(duomenys neskelbtini)*. 2019-10-14 sąskaita faktūra JAM Nr. 019. Priemonės vykdymo pradžia – 2019-10-14, pabaiga – 2019-10-21. Įsigyti ir pasodinti dekoratyvinių augalų sodinukai Juodupės seniūnijoje. Įsigytų prekių kaina – 811,00 Eur. 4. Tiekėjas UAB „Flora“. 2019-05-13 PVM sąskaita faktūra FF Nr. 000759. Priemonės vykdymo pradžia – 2019-05-13, pabaiga – 2019-06-19. Įsigyti ir pasodinti gėlių sodinukai Rokiškio miesto seniūnijoje. Įsigytų prekių kaina – 3244,74 Eur. 5. Tiekėjas UAB „Flora“. 2019-07-31 PVM sąskaita faktūra FF Nr. 000781. Priemonės vykdymo pradžia – 2019-07-31, pabaiga – 2019-08-09. Įsigyti ir pasodinti medžių ir gėlių sodinukai Rokiškio miesto seniūnijoje. Įsigytų prekių kaina – 9755,26 Eur. 6. Tiekėjas Jono Siniausko individuali įmonė. 2019-09-10 PVM sąskaita faktūra IND Nr. 5778984. Priemonės vykdymo pradžia – 2019-09-10, pabaiga – 2019-09-12. Įsigyti ir pasodinti gėlių svogūnėliai Kamajų seniūnijoje. Įsigytų prekių kaina – 275,95 Eur. 7. Tiekėjas *(duomenys neskelbtini)*. 2019-05-28 sąskaita faktūra Nr. 00031164. Priemonės vykdymo pradžia – 2019-05-13, pabaiga – 2019-05-31. Įsigyti ir pasodinti gėlių sodinukai Panemunėlio seniūnijoje. Įsigytų prekių kaina – 200,00 Eur. 8. Tiekėjas UAB „Mokveža“. 2019-05-09 sąskaita faktūra Nr. MAK3400319. Priemonės vykdymo pradžia – 2019-05-09, pabaiga – 2019-05-29. Įsigyta vejos žolių sėklų mišinys „Aseja“, pasėta Pandėlio seniūnijoje. Įsigytų prekių kaina – 97,44 Eur. 9. Tiekėjas *(duomenys neskelbtini)*. 2019-05-21 sąskaita faktūra Nr. 00031156. Priemonės vykdymo pradžia – 2019-05-21, pabaiga – 2019-06-27. Įsigyti ir pasodinti gėlių sodinukai Kazliškio seniūnijoje. Įsigytų prekių kaina – 174,44 Eur. 10. Tiekėjas VĮ VMU Rokiškio regioninis padalinys. 2019-10-17 PVM sąskaita faktūra SM66 11024. Priemonės vykdymo pradžia – 2019-10-17, pabaiga – 2019-10-23. Įsigyti ir pasodinti medžių ir krūmų sodinukai. Rokiškio kaimiškojoje seniūnijoje. Įsigytų prekių kaina – 200,00 Eur. 11. Tiekėjas VĮ VMU Rokiškio regioninis padalinys. 2019-04-24 PVM sąskaita faktūra SM26 11574. Priemonės vykdymo pradžia – 2019-04-24, pabaiga – 2019-05-14. Įsigyti ir pasodinti medžių ir krūmų sodinukai Jūžintų seniūnijoje. Įsigytų prekių kaina – 502,17 Eur. 12. Tiekėjas VĮ VMU Rokiškio regioninis padalinys. 2019-04-25 PVM sąskaita faktūra SM26 11576. Priemonės vykdymo pradžia – 2019-04-25, pabaiga – 2019-05-14. Įsigyti ir pasodinti medžių ir krūmų sodinukai Jūžintų seniūnijoje. Įsigytų prekių kaina – 259,10 Eur. 13. Tiekėjas *(duomenys neskelbtini)*. 2019-07-02 sąskaita faktūra UIN Nr. 0325632. Priemonės vykdymo pradžia – 2019-07-05, pabaiga – 2019-07-19. Įsigyti ir pasodinti gėlių sodinukai. Kriaunų seniūnijoje. Įsigytų prekių kaina – 147,20 Eur. 14. Tiekėjas VĮ VMU Rokiškio regioninis padalinys. 2019-04-24 PVM sąskaita faktūra SM26 11573. Priemonės vykdymo pradžia – 2019-04-24, pabaiga – 2019-07-19. Įsigyti ir pasodinti medžių ir krūmų sodinukai. Kriaunų seniūnijoje. Įsigytų prekių kaina – 100,05 Eur. 15. Tiekėjas VĮ VMU Rokiškio regioninis padalinys. 2019-04-24 PVM sąskaita faktūra SM26 10184. Priemonės vykdymo pradžia – 2019-04-24, pabaiga – 2019-07-19. Įsigyti ir pasodinti medžių sodinukai. Kriaunų seniūnijoje. Įsigytų prekių kaina – 52,94 Eur. 16. Tiekėjas VĮ VMU Rokiškio regioninis padalinys. 2019-10-11 PVM sąskaita faktūra SM66 11021. Priemonės vykdymo pradžia – 2019-10-11, pabaiga – 2019-10-16. Įsigyti ir pasodinti medžių ir krūmų sodinukai Kazliškio seniūnijoje. Įsigytų prekių kaina – 299,46 Eur. 17. Tiekėjas *(duomenys neskelbtini)*. 2019-05-28 sąskaita faktūra UIN Nr. 0325628. Priemonės vykdymo pradžia – 2019-05-28, pabaiga – 2019-06-06. Įsigyti ir pasodinti gėlių sodinukai Juodupės seniūnijoje. Įsigytų prekių kaina – 189,00Eur. 18. Tiekėjas *(duomenys neskelbtini)*. 2019-05-23 sąskaita faktūra Nr. 95. Priemonės vykdymo pradžia – 2019-05-23, pabaiga –2018-06-11. Įsigyti ir pasodinti medžių ir krūmų sodinukai Obelių seniūnijoje. Įsigytų prekių kaina – 211,00 Eur. 19. Tiekėjas *(duomenys neskelbtini)*. 2019-11-20 sąskaita faktūra Nr. 98. Priemonės vykdymo pradžia – 2019-11-20, pabaiga –2019-12-17. Įsigyti ir pasodinti medžių sodinukai Obelių seniūnijoje. Įsigytų prekių kaina – 169,00 Eur. 20. Tiekėjas VĮ VMU Rokiškio regioninis padalinys. 2019-11-26 PVM sąskaita faktūra SM66 10046. Priemonės vykdymo pradžia – 2019-11-26, pabaiga – 2019-12-17. Įsigyti ir pasodinti medžių sodinukai. Obelių seniūnijoje. Įsigytų prekių kaina – 120,00 Eur. 21. Tiekėjas *(duomenys neskelbtini).* 2019-05-30 sąskaita faktūra SG Nr. 037. Priemonės vykdymo pradžia – 2019-05-30, pabaiga – 2019-06-11. Įsigyti ir pasodinti gėlių sodinukai Obelių seniūnijoje. Įsigytų prekių kaina – 200,00 Eur. 22. Tiekėjas VĮ VMU Rokiškio regioninis padalinys. 2019-08-21 PVM sąskaita faktūra SM66 11010. Priemonės vykdymo pradžia – 2019-08-21, pabaiga – 2019-09-16. Įsigyti ir pasodinti medžių sodinukai Jūžintų seniūnijoje. Įsigytų prekių kaina – 24,01 Eur. 23. Tiekėjas VĮ VMU Rokiškio regioninis padalinys. 2019-11-12 PVM sąskaita faktūra SM66 11038. Priemonės vykdymo pradžia – 2019-11-12, pabaiga – 2019-11-15. Įsigyti ir pasodinti medžių sodinukai Jūžintų seniūnijoje. Įsigytų prekių kaina – 48,03 Eur. 24. Tiekėjas VĮ VMU Rokiškio regioninis padalinys. 2019-11-06 PVM sąskaita faktūra SM66 11037. Priemonės vykdymo pradžia – 2019-11-06, pabaiga – 2019-11-15. Įsigyti ir pasodinti medžių ir krūmų sodinukai Jūžintų seniūnijoje. Įsigytų prekių kaina – 56,01 Eur. 25. Tiekėjas VĮ VMU Rokiškio regioninis padalinys. 2019-10-24 PVM sąskaita faktūra SM66 11028. Priemonės vykdymo pradžia – 2019-10-24, pabaiga – 2019-11-15. Įsigyti ir pasodinti medžių sodinukai Jūžintų seniūnijoje. Įsigytų prekių kaina – 110,00 Eur. 26. Tiekėjas Jono Siniausko individuali įmonė. 2019-06-05 PVM sąskaita faktūra IND Nr. 5710929. Priemonės vykdymo pradžia – 2019-06-05, pabaiga – 2019-07-10. Įsigyti ir pasodinti gėlių sodinukai Kamajų seniūnijoje. Įsigytų prekių kaina – 324,05 Eur. 27. Tiekėjas *(duomenys neskelbtini)*. 2019-06-04 sąskaita faktūra. Priemonės vykdymo pradžia – 2018-06-04, pabaiga – 2018-06-11. Įsigyti ir pasodinti gėlių sodinukai Pandėlio seniūnijoje. Įsigytų prekių kaina – 287,85 Eur. | 18271 |
|  | Iš viso: | | **101244** |

**5.Ataskaitinio laikotarpio Programos lėšų likučiai (nepanaudotos lėšos)**

|  |  |  |  |
| --- | --- | --- | --- |
| **Eil. Nr.** | | **Programos priemonių grupės pavadinimas** | **Lėšų likutis, Eur** |
| 5.1. | | Programos priemonių grupė, kuriai naudojamos lėšos, surinktos už medžiojamųjų gyvūnų išteklių naudojimą (1.8–2) | 2641 |
| 5.2. | | Savivaldybės visuomenės sveikatos rėmimo specialioji programa (1.12–3) | 3402 |
| 5.3. | | Kitų Programos aplinkosaugos priemonių grupė (1.15–4) | 85546 |
| 5.4. | Iš viso | | 91589 |

\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO** „**DĖL ROKIŠKIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2019 METŲ PRIEMONIŲ VYKDYMO ATASKAITOS PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Rokiškio rajono savivaldybės aplinkos apsaugos rėmimo programos tikslas – finansuoti savivaldybės vykdomas aplinkos apsaugos priemones, numatytas Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnyje.

**Šiuo metu esantis teisinis reglamentavimas.**

Lietuvos Respublikos savivaldybių aplinkos apsaugos rėmimo specialiosios programos įstatymas, Lietuvos Respublikos aplinkos apsaugos įstatymas, Lietuvos Respublikos vietos savivaldos įstatymas, Lietuvos Respublikos monitoringo įstatymas, Lietuvos Respublikos želdynų įstatymas, Lietuvos Respublikos medžioklės įstatymas, Lietuvos Respublikos atliekų tvarkymo įstatymas, Lietuvos Respublikos laukinės gyvūnijos įstatymas, Lietuvos Respublikos oro apsaugos įstatymas.

**Sprendimo projekto esmė.**

Rokiškio rajono savivaldybės aplinkos apsaugos rėmimo programos finansavimo pajamos ir išlaidos planuojamos savivaldybių biudžete savivaldybių tarybų nustatyta tvarka. Rokiškio rajono savivaldybės aplinkos apsaugos rėmimo specialiosios programos 2019 metų sąmata buvo patvirtinta Rokiškio rajono savivaldybės tarybos 2019 m. vasario 20 d. sprendimu Nr. TS-25 „Dėl Rokiškio rajono savivaldybės aplinkos apsaugos rėmimo specialiosios programos 2019 metų sąmatos patvirtinimo“.

Specialiosios programos finansavimo šaltiniai:

1) juridinių ir fizinių asmenų mokesčiai, mokami įstatymų nustatytomis proporcijomis ir tvarka už teršalų išmetimą į aplinką (2019 metais surinkta 47452 Eur). Delspinigiai savivaldybės aplinkos apsaugos fondui sudarė 218 Eur;

2) medžioklės plotų naudotojų mokesčiai, mokami įstatymų nustatytomis proporcijomis ir tvarka už medžiojamųjų gyvūnų išteklių naudojimą (2019 metais surinkta 26641 Eur);

3) juridinių ir fizinių asmenų mokesčiai, mokami įstatymų nustatytomis proporcijomis ir tvarka už valstybinius gamtos išteklius, išskyrus medžiojamųjų gyvūnų išteklius (2019 metais surinkta 81404 Eur).

Specialiosios programos lėšos naudojamos:

1) aplinkos kokybės gerinimo ir apsaugos priemonėms; atliekų tvarkymo infrastruktūros plėtros priemonėms; atliekų, kurių turėtojo nustatyti neįmanoma arba kuris nebeegzistuoja, tvarkymo priemonėms; aplinkos monitoringo, prevencinėms, aplinkos atkūrimo priemonėms; visuomenės švietimui ir mokymui aplinkosaugos klausimais. Šioms priemonėms panaudota 101244 Eur.

Už 12277 Eur 8,6 ha plote atlikti Sosnovskio barščių naikinimo darbai. Pagal 2018-07-20 pasirašytą sutartį su Vilniaus Gedimino technikos universitetu vykdoma Rokiškio rajono savivaldybės aplinkos monitoringo 2018-2023 m. programa. Su programa ir ataskaitomis galima susipažinti <http://www.rokiskis.lt/lt/atlieku-tvarkymas_5318/biudzeto-ataskaitos_5302.html>. 2019 metais atliktų darbų vertė – 17908 Eur. Baigti griauti bešeimininkiai pastatai Urlių k., Kamajų sen. Šiuos pastatus nugriauti savivaldybę įpareigojo teismas savo sprendimu. Už 3600 Eur įsigyta naftos produktų sorbentų, reikalingų avarijų padariniams likviduoti.

2019 metais Rokiškio rajone surinkta 97,980 t bešeimininkių atliekų: mišrių komunalinių atliekų – 23,460 t, didžiųjų atliekų – 33,320 t, naudotų padangų – 40,700 t, statybinių atliekų turinčių asbesto – 0,500 t. Bešeimininkių atliekų tvarkymas kainavo 11147 Eur. Želdynų ir želdinių tvarkymo ir veisimo darbams panaudota 46647 Eur – 28376 Eur skirta medžių ir krūmų genėjimo bei pavojų keliančių medžių šalinimo darbams, 18271 Eur skirta naujų želdynų ir želdinių darbams finansuoti.

2) Rokiškio rajono savivaldybės visuomenės sveikatos rėmimo specialiajai programai (20 procentų Specialiosios programos lėšų, neįskaitant įplaukų už medžiojamųjų gyvūnų išteklių naudojimą). 2019 metais skirta 25715 Eur.

3) finansiškai remti žemės sklypų, kuriuose medžioklė nėra uždrausta, savininkus, valdytojus ir naudotojus, įgyvendinančius žalos prevencijos priemones, kuriomis jie siekia išvengti medžiojamųjų gyvūnų daromos žalos (želdinių apdorojimas repelentais, aptvėrimas tvoromis ar apsauginėmis juostomis, želdinių, gerinančių laukinių gyvūnų natūralias mitybos sąlygas, veisimas ir kitos priemonės), bebraviečių ardymo darbams finansuoti – įplaukos už medžiojamųjų gyvūnų išteklių naudojimą. Šiai priemonei skirta 30099 Eur, iš kurių 2500 Eur bebraviečių ardymo darbų finansavimui ir 27599 Eur panaudota repelentų įsigijimui, želdinių ir žėlinių apdorojimo repelentais darbams, aptvėrimo tvorų, medelių individualių apsaugos priemonių įsigijimui ir jų įrengimo finansavimui.

Specialiosios programos lėšos, nepanaudotos einamaisiais biudžetiniais metais, naudojamos kitiems metams numatytoms priemonėms finansuoti.

Savivaldybės institucija ataskaitą, o prireikus – ir papildomą informaciją apie Specialiosios programos priemonių vykdymą teikia Aplinkos ministerijai jos nustatyta tvarka.

Specialiosios programos lėšas, panaudotas nenumatytiems šiame Įstatyme tikslams, Aplinkos ministerijos ar jos įgaliotos institucijos teikimu Valstybinė mokesčių inspekcija pasiūlo savivaldybėms per tris mėnesius pervesti į Valstybės iždo sąskaitą, kurioje kaupiamos Aplinkos apsaugos rėmimo programos lėšos. Jeigu savivaldybės Valstybinės mokesčių inspekcijos pasiūlyme nurodytu laiku neperveda lėšų, Valstybinė mokesčių inspekcija priima sprendimą šias lėšas išieškoti ne ginčo tvarka. Valstybinės mokesčių inspekcijos sprendimas išieškoti lėšas ne ginčo tvarka yra vykdomasis dokumentas, vykdomas Civilinio proceso kodekso nustatyta tvarka. Ne ginčo tvarka išieškotos lėšos pervedamos į Valstybės iždo sąskaitą, kurioje kaupiamos Aplinkos apsaugos rėmimo programos lėšos, ir naudojamos Aplinkos apsaugos rėmimo programos įstatyme numatytiems tikslams.

**Galimos pasekmės, priėmus siūlomą tarybos sprendimo projektą:**

**teigiamos** – buvo laikomasi teisės aktų reikalavimų;

**neigiamos** – nebuvo.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikėjo.

**Kokia sprendimo nauda Rokiškio rajono gyventojams.**

Rokiškio rajono gyventojams sudaromos sąlygos į sveikesnę ir saugesnę aplinką. Buvo finansuojamos savivaldybės vykdomos aplinkos apsaugos priemonės: sutvarkytos atliekos, kurių turėtojo neįmanoma nustatyti, organizuota akcija „DAROM 2019“, sutvarkytos jos metu surinktos, ūkininkams atlyginta vilkų ūkiniams gyvūnams padaryta žala, finansuota bebraviečių ardymo darbai bei želdinių apsaugos priemonės nuo medžiojamųjų gyvūnų daromos žalos, bendrojo naudojimo teritorijose nupjauti pavojų keliantys medžiai, pasodinti nauji želdiniai. Įgyvendinama Rokiškio rajono savivaldybės aplinkos monitoringo programa 2018-2023 metams, apie tai informuojami rajono gyventojai.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vyr. specialistas Darutis Krivas